APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA DE LIXO COA BONIFICACIÓN DO 15% NO CANON DE TRATAMENTO DE RESIDUOS DE SOGAMA –2023-
ADMINISTRACIÓN LOCAL — Municipal — Arbo (Recadación, 29/05/2023)

Ao non presentarse reclamacións durante o prazo de exposición ao público, tras publicación de anuncio no BOPPO nº 67 de data 05.04.2023, queda automaticamente elevado a definitivo o acordo plenario de aprobación provisional da modificación da Ordenanza Fiscal Reguladora da Taxa pola prestación do servizo de recollida de lixo co fin de trasladar aos usuarios o aforro logrado coa bonificación do 15% no canon de tratamento de residuos de SOGAMA –ano 2023-, adoptado en sesión ordinaria celebrada o día 27.03.2023, cuxo texto íntegro se fai público en cumprimento do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais: “Modificarase a disposición adicional terceira xa existente co teor seguinte: “Disposición adicional Terceira. Cando, por cumprirse as circunstancias previstas no número 3. bis da disposición adicional vixésimo primeira da Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014, a persoa titular da Consellaría competente en materia de residuos estableza unha bonificación na contía do canon unitario de tratamento por tonelada de residuos domésticos, e o Concello de Arbo decida acollerse á dita medida, o importe equivalente ao da dita bonificación minorarase, de xeito proporcional, da cota tributaria que corresponda a cada un dos obrigados ao pago da taxa no exercicio da súa aplicación. A redución terá efectos de 1 de xaneiro de 2023, facéndose efectivo o dereito á mesma e, polo tanto, practicándose sobre os recibos individuais do padrón do primeiro semestre do exercicio 2023, ou, de non ser posible, no segundo semestre do exercicio 2023. *Uso doméstico 28,54 € *Bares, tabernas, cafeterías e similares (ata 60 m2) 34,34 € *Bares, tabernas, cafeterías e similares ( de 61 ata 100 m2) 49,06 € *Bares, tabernas, cafeterías e similares (de 101 ata 200 m2) 58,87 € *Bares, tabernas, cafeterías e similares (máis de 200 m2) 78,48 € *Restaurantes e establecementos con servizos de comedor (ata 60 m2) 58,87 € *Restaurantes e establecementos con servizos de comedor ( de 61 ata 100 m2) 73,58 € *Restaurantes e establecementos con servizos de comedor (de 101 ata 200 m2) 98,11 € *Restaurantes e establecementos con servizos de comedor (máis de 200 m2) 147,16 € *Salas de festas, discotecas, pubs ou similares (ata 100 m2) 89,19 € *Salas de festas, discotecas, pubs ou similares (de 101 a 200 m2) 178,37€ *Salas de festas, discotecas, pubs ou similares (máis de 200 m2) 267,56 € *Hoteis, fondas e outros por habitación e ano 9,81 € *Entidades bancarias 490,53 € *Clínicas e farmacias 98,11 € *Despachos profesionais 98,11 € *Locais comerciais, supermercados, tendas de alimentación e conxelados (ata 50 m2) 44,59 € *Locais comerciais, supermercados, tendas de alimentación e conxelados (ata 100 m2) 89,19 € *Locais comerciais, supermercados, tendas de alimentación e conxelados (ata 200 m2) 178,37 € *Locais comerciais, supermercados, tendas de alimentación e conxelados (máis de 200 m2) 267,56 € *Gasolineiras 267,56 € *Ferreterías, industrias, almacéns e naves comerciais e industriais por m2: 0,5351 €/m2 Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. Así mesmo, o texto desta modificación estará a disposición dos interesados na páxina web do Concello (www.concellodearbo.es) e no portal de transparencia aloxado na sede electrónica deste Concello [http://concellodearbo.sedelectronica. gal]. O Alcalde, Horacio Gil Expósito. Documento asinado dixitalmente en data 25.05.2023.